**Аляксандр Макась** (нар. 8 кастрычніка 1991, Мінск) — беларускі футбаліст, нападнік клуба «Іслач».

Клубная кар’ера
---------------

Выхаванец спартыўнай школы мінскага МТЗ-РІПА (пазней перайменаванага ў «Партызан»). З 2009 года выступаў у асноўнай камандзе, дзе застаўся і пасля вылету «Партызана» з Вышэйшай лігі па выніках сезона 2010. У сезоне 2011 дапамог мінчанам вярнуцца ў эліту, забіўшы 19 мячоў.

У студзені 2012 года перайшоў у «Мінск», але не змог замацавацца ў асноўным складзе. У ліпені 2012 года атрымаў траўму і выбыў да канца сезона. У лютым 2013 года праходзіў прагляд у мазырскай «Славіі», але ў выніку вярнуўся ў Мінск.

Сезон 2013 пачаў у складзе фарм-клуба «Мінск-2», у ліпені быў пераведзены ў асноўную каманду, але зноў не змог замацавацца ў аснове. У снежні 2013 года падоўжыў кантракт з «Мінскам».

У сезоне 2014, пасля зыходу з клуба Рамана Васілюка і Леаніда Ковеля, стаў нарэшце асноўным нападнікам мінчан. Паспяхова праявіў сябе ў гэтай ролі, забіўшы за сезон 14 мячоў і стаўшы такім чынам другім бамбардзірам чэмпіянату пасля Мікалая Януша. У снежні 2015 года разарваў кантракт з «Мінскам».

У лютым 2016 года прыбыў на прагляд у казахстанскі «Іртыш». У двух таварыскіх матчах за «Іртыш» адзначыўся двума галамі, але ў выніку не дамовіўся аб умовах кантракта і накіраваўся ў стан іншага клуба з Казахстана — «Атырау», з якім неўзабаве падпісаў кантракт. У сезоне 2016 забіў толькі 1 гол у 24 матчах за «Атырау».

У студзені 2017 года прыбыў на прагляд у «Тарпеда-БелАЗ» і ў выніку падпісаў кантракт з клубам. Пачынаў сезон у якасці аднаго з асноўных нападнікаў жодзінцаў, адзначаўся галамі ў першых чатырох турах чэмпіянату, аднак пазней стаў часцей толькі выхадзіць на замену. Па заканчэнні сезона ў лістападзе 2017 года пакінуў «Тарпеда-БелАЗ».

Са студзеня 2018 года знаходзіўся на праглядзе ў мінскім «Дынама», з якім у лютым падпісаў кантракт. Спачатку нярэдка з’яўляўся ў стартавым складзе каманды, аднак пазней у сувязі з траўмамі стаў часцей выхадзіць на замену.

У снежні 2018 года пакінуў «Дынама» па заканчэнні кантракта і неўзабаве стаў іграком «Іслачы», дзе замацаваўся ў якасці аднаго з асноўных нападнікаў. З мая па ліпень 2019 года не гуляў з-за траўмы, пасля вярняў месца ў стартаым складзе. З 10 галамі ў чэмпіянаце Беларусі стаў другім бамбардзірам каманды ў сезоне. У студзені 2020 года падоўжыў кантракт з «Іслаччу». У 2020 годзе заставаўся асноўным нападнікам каманды.

У лютым 2021 года перайшоў у літоўскі клуб «Судува», дзе стаў пераважна выхадзіць на замену, разам з камандай выйграў сярэбраныя медалі чэмпіянату Літвы. У студзені 2022 года вярнуўся ў Беларусь, падпісаўшы кантракт з «Гомелем», дзе замацаваўся ў аснове, у сезоне 2022 адзначыўся 8 галамі ў чэмпіянаце і 2 галамі ў Кубку Беларусі. Па заканчэнні сезона 2022 пакінуў гомельскі клуб.

У студзені 2023 года стаў іграком брэсцкага «Дынама». У ліпені 2023 года пакінуў клуб па пагадненні бакоў і далучыўся да «Іслачы».

Міжнародная кар’ера
-------------------

Гуляў за моладзевую зборную Беларусі.

У сакавіку 2015 года быў упершыню выкліканы ў нацыянальную зборную Беларусі. Дэбютаваў у зборнай 30 сакавіка 2015, выйшаўшы ў стартавым складзе ў таварыскім матчы супраць Габона.

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 2018
* Беларусь Уладальнік Кубка Беларусі: 2022
* Беларусь У спісе 22 найлепшых футбалістаў чэмпіянату Беларусі: 2014
* Літва 02Сярэбраны прызёр Сярэбраны прызёр чэмпіянату Літвы: 2021

Заўвагі
-------

1. ↑  Aleksandr Makas // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Alyaksandr Makas // FBref.com<a href='https://wikidata.org/wiki/Track:Q56239490'></a>
3. ↑
4. ↑  Александр Макась покинул "Минск"
5. ↑  Макась проходит просмотр в «Иртыше»
6. ↑  Александр Макась покинул расположение "Иртыша" и присоединился к "Атырау"
7. ↑  Александр Макась подписал контракт с "Атырау"
8. ↑  Александр Макась стал игроком "Торпедо-БелАЗ"
9. ↑  Девять футболистов покинули "Торпедо-БелАЗ"
10. ↑  Макась стал игроком минского "Динамо"
11. ↑  Макась покинул минское "Динамо"
12. ↑  Александр Макась пополнил ряды "Ислочи"
13. ↑  Макась продлил контракт с "Ислочью"
14. ↑  Александр Макась стал игроком литовской "Судувы"
15. ↑  Ануфриев и Макась перешли в "Гомель". Литвяков на очереди?
16. ↑  Наша команда отправилась в заслуженный отпуск (руск.).  Афіцыйны сайт «Гомеля» (30 лістапада 2022). Праверана 25 студзеня 2023.
17. ↑  Александр Макась подписал контракт с брестским "Динамо" (руск.). *football.by* (25 студзеня 2023). Праверана 25 студзеня 2023.
18. ↑  Макась пополнил список игроков, покинувших брестское "Динамо" (руск.). *football.by* (24 ліпеня 2023). Праверана 24 ліпеня 2023.
19. ↑  Пятый бомбардир в истории "Ислочи" вернулся в пристоличный клуб (руск.). *football.by* (25 ліпеня 2023). Праверана 25 ліпеня 2023.
20. ↑  Форвард "Минска" Александр Макась вызван в сборную вместо травмированного Максима Жавнерчика
21. ↑  Беларусь - Габон. Горбунов, Януш и Макась дебютируют в национальной сборной

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballFacts.ru · National Football Teams.com · Soccerway · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УЕФА |

| ⛭ Іслач |
| --- |
| 
* 3 Ціхаміраў
* 4 Калачоў (к)
* 5 Ковель
* 6 Сібілёў
* 7 Роўда
* 8 Латыхоў
* 10 Сянько
* 11 Зімін
* 15 Гіжэўскі
* 17 Радзівонаў
* 20 Вераціла
* 21 Жураўлёў
* 22 Булмага
* 23 Ібрагім
* 24 Дзенісенка (б)
* 27 Шаўчэнка
* 28 Свірскі (б)
* 32 Гарбуз
* 33 Дзіва (б)
* 35 Варановіч
* 77 Мітрафанаў
* 80 Гоманаў
* 88 Гуз
* 91 Патоцкі
* 99 Макась
* Давідовіч
* Кабееў
* Краўчанка
* Мядзведзеў
* Хавалка
* галоўны трэнер: Дзмітрый Камароўскі

 |